Τζάκοπο Σαλβιάτι

Ο **Τζάκοπο Σαλβιάτι**, ιταλ.: Jacopo Salviati (15 Σεπτεμβρίου 1461 – 6 Σεπτεμβρίου 1533) ήταν Φλωρεντινός πολιτικός και γαμπρός του Λαυρέντιου του Μεγαλοπρεπούς. Στις 10 Σεπτεμβρίου 1486 νυμφεύτηκε την κόρη του Λαυρέντιου , Λουκρητία των Μεδίκων, με την οποία απέκτησε δέκα παιδιά. 

## Βιογραφία
Ήταν γιος του Τζιοβάννι Σαλβιάτι και της Mανταλένα Γκόντι, αφοσιώθηκε στις οικονομικές υποθέσεις τής οικογένειας και έγινε πολύ πλούσιος. Στη συνέχεια ασχολήθηκε με την πολιτική ζωή. Διετέλεσε προκαθήμενος των Συντεχνιών της Φλωρεντίας το 1499 και το 1518, και στη συνέχεια *[[Γονφαλονιέρα|σημαιοφόρος της δικαιοσύνης]]* (gonfaloniere di justicia) το 1514. Το 1513 διορίστηκε πρεσβευτής στη Ρώμη.

Όταν ο κουνιάδος του Τζοβάνι εξελέγη ως πάπας Λέων ΧΙ΄, ο Τζακόπο ωφελήθηκε σημαντικά.  Τού παραχωρήθηκε μονοπώλιο άλατος στη Ρομάνια και έγινε ανώτατος αξιωματικός στο ταμείο του Βατικανού.  Από αυτά κέρδιζε εισόδημα 15.000 δουκάταων κάθε χρόνο. 

Προσπάθησε ανεπιτυχώς να αποτρέψει την Πολιορκία της Φλωρεντίας (1529–1530), και ήταν μεταξύ των συμβούλων τού πάπα Κλήμη Ζ΄ κατά τη συνάντησή του με τον Κάρολο Ε΄ των Αψβούργων αυτοκράτορα της Γερμανίας.

Το 1531, ήταν μέρος του *balìa* των 200 πολιτών της Φλωρεντίας, που ήταν επιφορτισμένοι με τη μεταρρύθμιση της δημοκρατικής κυβέρνησης.

Απεβίωσε στις 6 Σεπτεμβρίου 1553.

## Οικογένεια
Νυμφεύτηκε τη Λουκρητία των Μεδίκων (1470-1553) και απέκτησε έντεκα παιδιά, έξι γιους και πέντε κόρες:
* Τζοβάνι (Φλωρεντία, 1490 - Ραβέννα, 1553), καρδινάλιος.
* Λορέντσο (Φλωρεντία, 1492 - Φερράρα, 1539), συγκλητικός και προστάτης.
** Aντόνιο-Μαρία, καρδινάλιος.
* Πιέρο, πατρίκιος.
* Ελένα (Φλωρεντία, π.1495 - Γένοβα, 1552), παντρεύτηκε πρώτα τον μαρκήσιο Παλαβιτσίνο Παλαβιτσίνο, και μετά τον πρίγκιπα Τζάκοπο Ε΄ Αππιάνι στο Aππιάνο.
* Αικατερίνη, παντρεύτηκε το 1511 τον Φιλίππο Νέρλι, Φλωρεντινό ιστορικό.
* Μπαττίστα (1498-1524), απεβ. 26 ετών.
* Μαρία (1499–1543), παντρεύτηκε τον Τζιοβάννι νταλε Μπάντε Νέρε. Αυτός ο γάμος ένωσε τον κύριο κλάδο των Μεδίκων με τον κλάδο Μεδίκων-Ποπολάνι (μετέπειτα μεγάλων δουκών Τοσκάνης). Ο γιος της
** Κόζιμο Α΄, ορίστηκε να ηγηθεί της Φλωρεντίας, μετά το τέλος τού Αλεξάνδρου των Μεδίκων, δούκα της Φλωρεντίας.
* Λουίζα, παντρεύτηκε τον Σίγκισμουντ ντε Λούνα & Περάλτα.
* Φραντσέσκα, παντρεύτηκε πρώτα τον Πιέρο Γκουαλτερότι και απέκτησαν μία κόρη, τη:
** Mαρία, η οποία παντρεύτηκε τον Φιλίππο Σαλβιάτι. Και μετά το 1533 η Φραντσέσκα παντρεύτηκε τον Oτταβιάνο των Μεδίκων-Οτταϊάνο και απέκτησε από αυτόν έναν γιο, τον:
** πάπα Λέοντα ΙΑ΄.
* Μπερνάρντο (1505/1508-Ρώμη, 1568), ήταν ιππότης του Τάγματος του Αγίου Ιωάννη της Ιερουσαλήμ. Έγινε καρδινάλιος το 1561.
* Aλαμάννo (1510–1571), πατρίκιος .

## Βιβλιογραφικές αναφορές

## Πηγές
* Tomas, Natalie R. (2003). The Medici Women: Gender and Power in Renaissance Florence. Aldershot: Ashgate Publishing. p. 229. ISBN 0754607771.
* Lauro Martines, April Blood: Florence and the Plot against the Medici [Paperback], 328 pages, Oxford Univ. Press,(2004), also accessible through Kindle, Publisher: Vintage Digital (January 31, 2011).ISBN 978-1-4391-9389-1, (ebook). Also, ISBN 978-0-19-517609-4
* Miles J. Unger, Magnifico: The Brilliant Life and Violent Times of Lorenzo de' Medici, edit. (May 5, 2009). Simon&Schuster Paperbacks, New York. American Journalist resident for 5 years in Florence, Italy, ISBN 978-0-7432-5435-9
* Miles J. Unger, Machiaveli:A Biography", published June 14, 2011, accessible also through Kindle., 499 pages. ISBN 9781416556305
* Christopher Hibbert, (1924 - 2008), & Mary Hollingsworth: The Borgias and Their Enemies: 1431-1519, [Paperback], 321 pages, Harcourt Publ. Co, Orlando, Florida ISBN 978-0-15-101033-2